EkBass/fiwiki-20250220-pages-articles huggingface dataset:
Luottamus

__NOTOC__ Luottamus on tunne tai varmuus siitä, että johonkuhun tai johonkin voi luottaa, että joku tai jokin ei petä toiveita tai aiheuta pettymystä. Itseluottamus on luottamusta omaan itseensä. Ihmisten välinen luottamus on tunnetta ja kokemusperäistä tietoa. Luottava ihminen uskoo, että luottamuksen kohde ei halua hänelle pahaa, vaan tarkoittaa hyvää. Jos ihminen epäilee toisen moraalia ja aikeita, luottamusta ei synny. Luottamuksen edellytyksiä ovat hyvien aikeiden lisäksi osaaminen (kompetenssi) ja riski.Nina Laine: Trust in Superior-Subordinate Relationship. (Väitöskirja; Tampereen yliopisto, 2008)Nina Laine: Luja luottamus. Miten työpaikan luottamussuhteet saa toimimaan? (Taurus Media,2. täydennetty painos 2010) Luottamus tai luottavaisuus voi ihmisten lisäksi kohdistua instituutioihin tai järjestelmiin. == Katso myös == * Itsetunto == Lähteet == == Kirjallisuutta == * * == Aiheesta muualla == * Tomi Kankainen: Luottamus. Jyväskylän yliopiston Kansalaisyhteiskunnan tutkimusportaali 15.8.2008. * Tomi Kankaisen väitöskirja käsittelee yhdistystoiminnan, instituutioiden ja luottamuksen yhteyksiä. Jyväskylän yliopisto. Luokka:Persoonallisuuspsykologia Luokka:Kliininen psykologia Luokka:Tunteet Luokka:Seulonnan keskeiset artikkelit
Konrad Henlein

Konrad Henlein (6. toukokuuta 1898 – 10. toukokuuta 1945) oli yksi tärkeimmistä varhaisista natsijohtajista Tšekkoslovakiassa ja sudeettisaksalaisten separatistien johtaja toisen maailmansodan aikana. ==Nuoruus== Henlein syntyi Mattersdorfissa Pohjois-Böömissä. Hänen äidinisänsä oli tšekki, mikä aiheutti Henleinille ongelmia hänen vastustaessaan tšekkien ja saksalaisten välisiä seka-avioliittoja, ja äiti joutui muuttamaan tšekkiläiseltä kalskahtavan nimensä kirjoitusasun saksalaisemmaksi. Henlein meni kauppakouluun Jabloneciin, palveli Itävalta-Unkarin armeijassa ensimmäisen maailmansodan aikana ja joutui italialaisten sotavankeuteen. Itävalta-Unkarin hajoamisen jälkeen hän työskenteli Tšekkoslovakiassa pankissa ja otti osaa sudeettisaksalaisten poliittiseen toimintaan. == Kansallissosialistinen poliitikko == 1930-luvun alussa Henlein vastusti puheissaan kansallissosialismia ja puhui Tšekkoslovakian itsenäisyyden puolesta. Hänestä tuli Adolf Hitlerin kannattaja vuonna 1937, kun saksalaismielinen Sudeettisaksalainen puolue (Sudetendeutsche Partei, SdP) saavutti menestystä Karl Hermann Frankin johdolla. Hän omaksui nopeasti natsien suosiman iskulauseen ”Ein Volk, ein Reich, ein Führer!” (), ja vaati että Tšekkoslovakian sudeettialueet piti liittää Saksaan. Henleinin poliittisen puolueen valta Sudeettimaassa 1930-luvulla johti Münchenin sopimukseen 30. lokakuuta 1938, jonka hän sai aikaan vaikuttamalla brittien delegaation johtajaan Lordi Runcimaniin tämän vieraillessa Tšekkoslovakiassa. Henlein esitti puolueensa ajavan laajalti natsimielisiksi muuttuneen saksalaisvähemmistön asiaa, ja järjesti levottomuuksia ja terrorihyökkäyksiä Sudeettimaassa. Tšekkoslovakian armeijan puututtua toimintaan Henlein pakeni Saksaan ja organisoi Saksan Freikorpsit sissitoimintaan alueella. Sudeettimaan tultua liitetyksi Saksaan, Henleinin puolue sulautui Hitlerin kansallissosialistiseen puolueeseen 5. marraskuuta 1938. Henleinistä tuli SS- kenraaliluutnantti (myöhemmin SS-kenraali) ja valtiopäiväedustaja. Maalis- ja huhtikuussa 1939 hän toimi siviiliasioiden johtajana Böömin ja Määrin protektokraatissa, mutta valta luisui pian toisen sudeettisaksalaisen poliitikon, Karl Hermann Frankin käsiin. 1. toukokuuta 1939 Henleinistä tuli koko Sudeettimaan gauleiter. Henleinilla ei kuitenkaan ollut todellista vaikutusvaltaa asioihin. Kovempaa linjaa ajanut Reinhard Heydrich yritti syrjäyttää Henleinin kaikista tämän viroista. Hän kuitenkin epäonnistui, sillä Henleinilla oli hyvät välit Adolf Hitlerin kanssa. == Kuolema == Toukokuussa 1945, ollessaan yhdysvaltalaisten sotavankina Pilsenin kasarmeilla, hän tappoi itsensä viiltämällä lasinpalalla ranteensa auki. Hänet haudattiin nimettömänä Pilsenin keskushautausmaalle. == Aiheesta muualla == Luokka:NSDAP:n aluejohtajat Luokka:Tšekkoslovakialaiset kansallissosialistit Luokka:SS- kenraalit Luokka:Sotarikoksista syytetyt Luokka:Tšekkoslovakialaiset poliitikot Luokka:Itsemurhan tehneet Luokka:Vuonna 1898 syntyneet Luokka:Vuonna 1945 kuolleet
Kalleusluokitus

Kalleusluokitus on Suomen lainsäädännön tapa ottaa huomioon elinkustannusten erot eri paikkakuntien välillä. Vuonna 1973 annettiin laki, jolla kunnat jaettiin kahteen kalleusluokkaan. Jako perustui tutkimukseen elinkustannuksista. Vuonna 2005 ensimmäiseen luokkaan kuuluvat ne 60 kuntaa, joissa elinkustannukset olivat korkeimmat. Muut kuuluivat toiseen luokkaan. Laki lakkasi olemasta voimassa vuoden 2007 lopussa. Ensimmäisen kalleusluokan kunnissa maksettiin suurempia eläkkeitä ja muita etuisuuksia. == Lähteet == *Kunnat.net Luokka:Sosiaalipolitiikka
Mycoplasma genitalium

Mycoplasma genitalium on kädellisten sukuelimien ja hengitysteiden limakalvoilla elävä loisbakteeri. Se eristettiin ensimmäisen kerran vuonna 1980 virtsaputkentulehdusta sairastaneista potilaista ja se aiheuttaa sukupuolielinten infektioita.http://sti.bmj.com/cgi/reprint/82/4/269http://www.immuno-sci- lab.com/html/mycoplasma.html M. genitalium on kooltaan pienin vapaana elävä bakteeri (0,2-0,3 µm)http://www.madsci.org/posts/archives/sep2001/1001464156.Gb.r.html ja toiseksi pienin tunnettu bakteerilaji heti solunsisäisenä symbioottina elävän Carsonella ruddii -lajin jälkeen. Ennen Nanoarchaeum equitansin löytymistä vuonna 2002 M. genitaliumilla oli kaikista tunnetuista elävistä olioista lyhin genomi. Sen DNA sisältää vain noin 580 000 emäsparia, jotka muodostavat kaikkiaan 521 geeniä.http://cmr.jcvi.org/tigr- scripts/CMR/GenomePage.cgi?database=gmghttp://www.tigr.org/tdb/CMR/gmg/htmls/Background.html Erittäin yksinkertaisen perimänsä vuoksi M. genitaliumista on tullut elämän syntyä tutkivien tutkijoiden malliorganismi, jonka avulla pyritään etsimään elävän olion yksinkertaisinta mahdollista rakennetta. Yhdysvaltalainen Craig Venter ryhmineen pyrkii luomaan kokonaan keinotekoisen elävän olion tätä bakteeria mallina käyttäen. Vuonna 2019 sairaus on Suomessa yhtä yleinen kuin tippuri ja klamydia.https://www.hs.fi/hyvinvointi/art-2000006014114.html ==Lähteet== == Aiheesta muualla == *UniProt, taxonomy: Mycoplasma genitalium Luokka:Gramnegatiiviset bakteerit
Karl Fritzsch

Karl Fritzsch (10. heinäkuuta 1903 – 2. toukokuuta 1945) oli saksalainen kansallissosialisti ja SS-Hauptsturmführer toisessa maailmansodassa. Karl Fritzsch oli böömiläisen uunintekijän poika, ja koska hänen perheensä joutui usein muuttamaan työn perässä, hän ei saanut normaalia koulutusta. Joitain vuosia hän työskenteli laivoilla Tonavalla. Hänen avioliittonsa 1928 Franzishe Stichin kanssa toi kolme lasta, mutta päättyi avioeroon vuonna 1942. Hän liittyi Saksan kansallissosialistiseen työväenpuolueeseen ja SS:ään 1930. Hän halusi luoda uran SS:ssä ja palveli Dachaun keskitysleirillä vuodesta 1934. Toukokuussa 1940 hänestä tuli Schutzhaftlagerführer (varakomentaja) Rudolf Hössin alaisuuteen Auschwitzissa. Siellä hän saavutti nopeasti mainetta julmuudellaan ja järjestämällään leirikauhulla. Yhdessä Hössin kanssa hän oli vastuussa nälkäkuolemaan toveriensa karkaamisen vuoksi tuomituista vangeista. Valitut vangit sijoitettiin Bunkkeri-nimiseen leirivankilaan, jossa nämä lopulta nääntyivät hengiltä Fritzsch oli kuuluisa myös tavastaan käyttää psykologista kauhua. Entinen Auschwitzin vanki Karol Świętorzecki muisti ensimmäisen jouluyönsä piikkilankojen takana, 24. joulukuuta 1940 olleen kaikkein traagisin. Hänen mukaansa natsit järjestivät leiriin joulukuusen, jonka juurelle Fritzsch järjesti kasan työssään kuolleiden vankien ruumiita ”lahjaksi” eläville ja pakotti nämä laulamaan puolalaisia joululauluja. 29\. heinäkuuta 1941 Fritzsch valitsi kymmenen vankia kuolemaan nälkään yhden vangin karkaamisen vuoksi. Hän vapautti yhden vangeista, koska toinen tarjoutui vapaaehtoisena tilalle. Tämä vapaaehtoinen oli pappi Maksymilian Kolbe, joka onnistuikin pelastamaan toisen vangin hengen uhraamalla omansa. Höss kirjoittaa muistelmissaan, että juuri Fritzsch keksi idean oli käyttää Zyklon B -kaasua joukkomurhaan. Kun Höss oli virkamatkalla poissa leiristä syksyllä 1941 Fritzsch kokeili Zyklon B:n vaikutusta neuvostoliittolaisiin sotavankeihin, joita epäiltiin puna-armeijan poliittisiksi toimihenkilöiksi. Heidät lukittiin bunkkerin selleihin ja kaasu heitettiin sisään. Hössin palattua Fritzsch toisti kokeilun hänen läsnä ollessaan vankiosasto 11:n arestiselleissä. Pian tämän jälkeen kaasutettiin Hössin kertoman mukaan 900 venäläistä vanhassa krematoriossa, sillä vankiosasto 11:n tilat olivat käyneet liian pieniksi. Metodi tuleville murhille leirillä oli siten Fritzchin keksintöä.Höss, Rudolf: Auschwitzin komendantti. Suomentanut: Reijo Wilenius. Tammi, Helsinki 2008, 4. painos. s.157-158, 203–204. ISBN 9789513139148 15\. tammikuuta 1942 Fritzsch siirrettiin Flossenbürgin keskitysleirille Schutzhaftlagerführeriksi. Varhaisesta elokuusta lokakuuhun 1942 hän oli leirin sijaiskomentaja. Lokakuussa 1943 hänet pidätettiin osana SS:n sisäistä korruptiotutkintaa. SS-oikeus syytti häntä laittomasta murhasta, ja rangaistuksena hänet siirrettiin rintamapalvelukseen. Neuvostoliittolaiset tappoivat hänet Berliinissä 2. toukokuuta 1945. == Lähteet == Luokka:SS- sotilaat Luokka:Sotarikoksista syytetyt Luokka:Vuonna 1903 syntyneet Luokka:Vuonna 1945 kuolleet
Robert Indiana

Robert Indiana (omalta nimeltään Robert Clark, 13. syyskuuta 1928 New Castle, Indiana – 19. toukokuuta 2018Robert Indiana, artist behind Philly's iconic LOVE sculpture, dies at 89) oli yhdysvaltalainen pop-taiteilija. Indiana muutti New Yorkiin vuonna 1954 ja kiinnostui pop-taiteesta. Hän ryhtyi käyttämään kaupallisessa taiteessa huomiota herättäviä kuvia, joissa oli nähtävissä eksistentialistisia piirteitä. Ajan myötä hänen tekniikkansa kehittyi ja hänen töissään on usein yksinkertaisia, selkeitä ikonimaisia sanoista ja numeroista muodostuvia kuvia. Indiana tunnetaan myös Milwaukee Bucks -joukkueen kotikenttänä toimineen koripallokentän ainutlaatuisesta maalauksesta. Puolet kentästä on suuren M-kirjaimen peitossa. Taipei 101 -pilvenpiirtäjän aulassa oleva veistos 1–0 (vuodelta 2002) muodostuu monivärisistä numeroista, jotka kuvaavat maailmankaupan kulkua ja ihmiselämän kuvioita. Indiana on työskennellyt myös lavastajana ja pukusuunnittelijana ja hän esiintyy Andy Warholin elokuvassa Eat, joka koostuu yhdestä 45 minuutin mittaisesta kohtauksesta, jossa Indiana syö sientä. == Lähteet == Luokka:Yhdysvaltalaiset taiteilijat Luokka:Vuonna 1928 syntyneet Luokka:Vuonna 2018 kuolleet
Juutalaissota

Juutalaissodat olivat roomalaisten ja juutalaisten välisiä sotia ensimmäisellä ja toisella vuosisadalla: * Ensimmäinen juutalaissota eli ensimmäinen juutalaiskapina (66–73 jaa.) * Kitos-sota, joskus myös toinen juutalaissota tai juutalaiskapina (115–117 jaa.) * Toinen juutalaissota eli Bar Kokhban kapina, joskus myös kolmas juutalaissota tai juutalaiskapina (132–135 jaa.) en:Jewish War
Säihkylurit

Säihkylurit (Chalcopsitta) on kaijojen heimoon kuuluva lintusuku. Säihkylurit ovat keskikokoisia, melko pitkäpyrstöisiä papukaijoja. Alanokan tyvellä niillä on höyhenistä paljas alue. Sukupuolet ovat kokonaan tai lähes kokonaan saman näköisiä. Nuorilla lureilla pyrstösulkien kärjet ovat terävät. Säihkylurien höyhenpuku on värikäs ja valon tulokulmasta riippuen enemmän tai vähemmän loistava.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 Säihkylurit liikkuvat parvissa enimmäkseen puiden latvuksissa ja tulevat harvoin maahan. Ne syövät mettä, siitepölyä ja hedelmiä. Niiden kieli on erikoisrakenteinen siten että sen kärjessä on ikään kuin harja, jolla ne "harjaavat" siitepölyä kukista. Siitepölyä ne tarvitsevat tyydyttääkseen typen tarpeensa. Ne juovat mettä, joka varastoituu kupuun, ja joka käytetään ihonalaisen rasvan muodostamiseen. Säihkylurit elävät Uusi-Guineassa ja sen lähialueilla. == Säihkylurilajit == * Kardinaaliluri Chalcopsitta cardinalis * Mustaluri Chalcopsitta atra * Ruskoluri Chalcopsitta duivenbodei * Säihkyluri Chalcopsitta scintillata == Lähteet == *
Sébastien Amiez

Sébastien Amiez (s. 6. toukokuuta 1972 Pralognan-la-Vanoise, Savoie, Ranska) on ranskalainen uransa lopettanut alppihiihtäjä ja olympiamitalisti. Vuoden 2002 talviolympialaisissa Salt Lake Cityssä hän voitti hopeaa pujottelussa. Vuoden 1997 alppihiihdon maailmanmestaruuskilpailuissa Sestrieressä hän voitti myös hopeaa pujottelussa. Vuoden 1998 talviolympialaisissa Naganossa Amiez sijoittui pujottelussa 21:nneksi. Amiez lopetti urheilu-uransa kauden 2006–2007 jälkeen. Sen jälkeen hän on toiminut kommentaattorina. == Lähteet == == Aiheesta muualla == * * Luokka:Ranskalaiset olympiamitalistit Luokka:Ranskalaiset alppihiihtäjät Luokka:Vuonna 1972 syntyneet Luokka:Elävät henkilöt
Debbie Armstrong

Deborah Rae ”Debbie” Armstrong (s. 6. joulukuuta 1963 Salem, Oregon) on entinen yhdysvaltalainen alppihiihtäjä. Armstrong voitti kultaa alppihiihdon suurpujottelussa vuoden 1984 talviolympialaisissa Sarajevossa. Ensimmäisen kilpailulaskun jälkeen hänen edellään oli vain maannainen Christin Cooper, mutta toisessa laskussa Armstrong oli nopeampi ja voitti Cooperin yhteistuloksissa 0,4 sekunnilla. Armstrong pelasi myös jalka- ja koripalloa vuosina 1976–1980. Hän lopetti alppihiihtouransa vuonna 1988 ja on sen jälkeen toiminut useissa hyväntekeväisyystehtävissä järjestäen muun muassa hiihtotapahtumia liikuntavammaisille SKIFORALL-järjestössä. Hän toimii myös yhdysvaltalaisen hiihtokeskuksen Taos Ski Valleyn hiihdonopettajana ja oppaana. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset alppihiihtäjät Luokka:Vuonna 1963 syntyneet Luokka:Elävät henkilöt
Ole Kristian Furuseth

Ole Kristian Furuseth (s. 7. tammikuuta 1967 Jessheim, Norja) on norjalainen uransa lopettanut alppihiihtäjä. Hän voitti ensimmäisen alppihiihdon maailmancupin osakilpailunsa Furanossa vuonna 1989 ja viimeisen vuonna 2000 Bormiossa. Hän voitti pronssia pujottelussa vuoden 1991 alppihiihdon maailmanmestaruuskilpailuissa Saalbachissa. Olympiahopeaa hän voitti pujottelussa vuoden 1998 talviolympialaisissa Naganossa. Hän lopetti alppihiihtouransa vuonna 2002. Luokka:Norjalaiset olympiamitalistit Luokka:Norjalaiset alppihiihtäjät Luokka:Vuonna 1967 syntyneet Luokka:Elävät henkilöt
Igor Andrejev

Igor Valerjevitš Andrejev (; s. 14. heinäkuuta 1983 Moskova) on venäläinen tennispelaaja. Hänen toistaiseksi korkein sijoituksensa ATP-rankinglistalla on 3. marraskuuta 2008 saavutettu 18. sija. Andrejev pelasi vuoden 2004 kesäolympialaisissa Ateenassa. Kaksinpelin kolmannella kierroksella hän hävisi sittemmin kultamitalin voittaneelle Chilen Nicolás Massúlle. Nelinpelissä hän hävisi parinsa Nikolai Davydenkon kanssa toisella kierroksella israelilaiselle parille. Grand Slam -turnauksissa Andrejevin paras saavutus on pääsy Ranskan avoimen turnauksen puolivälieriin vuonna 2007. Tuolloin hän hävisi kolmessa erässä Serbian Novak Đokovićille. == Voitot == Andrejev on ammattilaisurallaan voittanut seuraavat kolme kaksinpeliturnausta: * Open de Tenis Comunidad Valenciana (Valencia, Espanja; 2005) ** Finaalivastustajana David Ferrer * Campionati Internazionali di Sicilia (Palermo, Italia; 2005) ** Finaalivastustajana Filippo Volandri * Kremlin Cup (Moskova, Venäjä; 2005) ** Finaalivastustajana Nicolas Kiefer Nelinpelissä Andrejev on voittanut yhden turnauksen, Moskovassa vuonna 2004. ==Aiheesta muualla== * Igor Andrejevin tiedot ATP:n virallisilla sivuilla Luokka:Venäläiset tennispelaajat Luokka:Vuonna 1983 syntyneet Luokka:Elävät henkilöt
Alex Metreveli

Aleksandr Iraklevitš "Alex" Metreveli (, ; s. 2. marraskuuta 1944 Tbilisi, Georgia) on georgialainen tennispelaaja, joka pelasi Neuvostoliitolle 1970-luvulla. Hän eteni vuoden 1973 Wimbledon-finaaliin, mutta hävisi Jan Kodešille. Metreveli oli parhaimmillaan ATP-rankingissa sijalla yhdeksän. == Lähteet == Luokka:Georgialaiset tennispelaajat Luokka:Vuonna 1944 syntyneet Luokka:Elävät henkilöt
Thiomargarita namibiensis

Thiomargarita namibiensis on suurin tunnettu esitumallinen eliö. Se on litotrofi, joka löydettiin merenpohjan sedimenteistä Namibian edustalta vuonna 1999.http://www.mpg.de/english/illustrationsDocumentation/documentation/pressReleases/1999/news17_99.htm T. namibiensis on bakteeriksi valtava. Yksittäisen bakteerin läpimitta on 0,75 mm, ja se on mahdollista erottaa paljain silmin. Suuri koko johtuu bakteerin sisällä olevasta laajasta nesteen täyttämästä solunesterakkulasta, joka kattaa 80 % eliön tilavuudesta. Solunesterakkula toimii bakteerin ravintovarastona. Laji on anaerobinen kemolitotrofi, joka saa elämiseensä tarvittavan energian hapettamalla merivedessä olevaa rikkivetyä (H2S) pelkäksi rikiksi. Reaktio tapahtuu bakteerin solulimassa olevissa soluelimissä jotka saavat bakteerin näyttämään killtävän helmimäiseltä, mihin myös tieteellinen nimi Thiomargarita (rikkihelmi) viittaa. Monille eliöille myrkyllisen rikkivedyn hapetusprosessi on tärkeä osa merenpohjan luontaista puhtaanapitojärjestelmää. Geneettisen analyysin perusteella lajin lähimpiä sukulaisia ovat samankaltaisissa olosuhteissa elävät Thioploca- ja Beggiatoa- bakteerit.http://www.accessexcellence.org/WN/SUA12/marg499.htmlhttp://microbewiki.kenyon.edu/index.php/Thiomargarita == Katso myös == *Epulopiscium fishelsoni == Lähteet == Luokka:Gramnegatiiviset bakteerit Luokka:Proteobacteria
William Renshaw

William Charles "Willie" Renshaw (3. tammikuuta 1861 – 12. elokuuta 1904) oli brittiläinen tennispelaaja, joka oli lajinsa hallitseva mestari 1880-luvun vuosina. Renshaw suoriutui Wimbledonissa miesten kaksinpelin voittajaksi seitsemästi vuosina 1881–1886 ja 1889. Vuonna 1890 hän hävisi finaalissa Willoughby Hamiltonille. Renshaw menestyi myös nelinpelissä. Hän voitti kaksosveljensä Ernest Renshawin kanssa Oxfordin yliopiston nelinpeliturnauksen vuosina 1880 ja 1881 sekä Wimbledonin nelipeliturnauksen vuosina 1884–1886, 1888 ja 1889. Hänet nimettiin vuonna 1983 kaksosveljensä Ernest Renshawin kanssa International Tennis Hall of Fameen. == Lähteet == Luokka:Brittiläiset tennispelaajat Luokka:Vuonna 1861 syntyneet Luokka:Vuonna 1904 kuolleet
Kippari-halli

Kippari-halli sijaitsee Kokkolassa Santahaan urheilupuistossa. Halli valmistui vuonna 1997 ja sen sisällä on yksi Suomen vain noin kymmenestä täysimittaisesta jalkapallon hallikentästä. Kippari-hallin pelikentän koko on 100 × 64 metriä ja hallin korkeus on 18 metriä. Alustaksi on vaihdettu vuonna 2005 asennettu Saltex -jalkapallonurmi. Kenttä on valaistu 400 luksin voimin. Katsomoissa on tilaa 400 henkilölle. == Lähteet == == Aiheesta muualla == *Kippari-halli Kokkolan internet-sivuilla Luokka:Kokkolan urheilu Luokka:Suomen jalkapallohallit
Piero Gros

Piero Gros (s. 30. lokakuuta 1954 Sauze d’Oulx, Italia) on italialainen uransa lopettanut alppihiihtäjä. Hän voitti pujottelun olympiakultaa vuoden 1976 talviolympialaisissa Innsbruckissa oltuaan toisessa laskussa yli sekunnin muita nopeampi.Arponen, ym., s. 364Sports Reference LLC Gros kilpaili ensimmäisen kerran alppihiihdon maailmancupissa joulukuussa 1972 ollessaan 18-vuotias. Hän voitti tuolla kaudella kaksi osakilpailua. Seuraavana talvena eli kaudella 1973–1974 hän voitti kokonaiskilpailun, ja Sankt Moritzin MM- kilpailuissa 1974 hän saavutti pronssia suurpujottelussa. Neljä vuotta myöhemmin Garmisch-Partenkirchenin MM-kilpailuissa 1978 hän saavutti pujottelussa hopeaa johdettuaan kisaa ensimmäisen laskun jälkeen. Schladmingin MM-kilpailuissa 1982 hän sijoittui pujottelussa vielä kuudenneksi. Gros voitti uransa aikana maailmancupissa yhteensä 12 osakilpailua, joista 7 suurpujottelussa ja 5 pujottelussa. Hän lopetti uransa vuonna 1982. Vuosina 1985–1990 hän toimi Sauze d'Oulx'in alkuperäiskommuunin johtajana ja urheilukommentaattorina muun muassa RAI:lle. == Lähteet == * * === Viitteet === Luokka:Italialaiset olympiavoittajat Luokka:Italialaiset alppihiihtäjät Luokka:Vuonna 1954 syntyneet Luokka:Elävät henkilöt
Aulikki Jaakkola

Anita Aulikki Jaakkola (o.s. Lehmijoki, s. 28. syyskuuta 1935 Lavia) on entinen suomalainen pikajuoksija. Hän saavutti yhteensä 13 Suomen mestaruutta 100 metrin, 200 metrin ja 400 metrin juoksuissa. Jaakkola edusti Lavian Kisaa, Kankaanpään Urheilijoita ja Rosenlewin Urheilijoita. ==Saavutukset== *100 metrin juoksu **Suomen mestari: 1955, 1957, 1959 *200 metrin juoksu **Suomen mestari: 1955, 1956, 1957, 1958, 1959, 1960 **SM-hopea: 1954, 1961, 1964 *400 metrin juoksu **Suomen mestari: 1958, 1959, 1960, 1961 *800 metrin juoksu **SM-pronssi: 1960 ==Lähteet== * * Luokka:Suomalaiset pikajuoksijat Luokka:Vuonna 1935 syntyneet Luokka:Elävät henkilöt
Espanjan Grand Prix 1976

Espanjan Grand Prix 1976 oli Formula 1 -sarjan osakilpailu, joka ajettiin 2. huhtikuuta Jaraman radalla. Kilpailun voitti James Hunt, jolle voitto oli kauden ensimmäinen. == Tulokset == Sijoitus Nro Kuljettaja Talli Kierroksia Aika/Keskeytys Lähtöruutu Pisteet 1 11 James Hunt McLaren-Ford 75 1.42.20,43 1 9 2 1 Niki Lauda Ferrari 75 + 30,97 2 6 3 6 Gunnar Nilsson Lotus-Ford 75 + 48,02 7 4 4 7 Carlos Reutemann Brabham-Alfa Romeo 74 + 1 kierros 12 3 5 22 Chris Amon Ensign-Ford 74 + 1 kierros 10 2 6 8 Carlos Pace Brabham-Alfa Romeo 74 + 1 kierros 11 1 7 20 Jacky Ickx Wolf-WilliamsF1-Ford 74 + 1 kierros 21 8 16 Tom Pryce Shadow-Ford 74 + 1 kierros 22 9 19 Alan Jones Surtees-Ford 74 + 1 kierros 20 10 21 Michel Leclère Wolf-WilliamsF1-Ford 73 + 2 kierrosta 23 11 2 Clay Regazzoni Ferrari 72 + 3 kierrosta 5 12 26 Jacques Laffite Ligier-Matra 72 + 3 kierrosta 8 13 37 Larry Perkins Boro-Ford 72 + 3 kierrosta 24 Kesk. 12 Jochen Mass McLaren-Ford 65 Moottori 4 Kesk. 17 Jean-Pierre Jarier Shadow-Ford 61 Elektroniikka 15 Kesk. 3 Jody Scheckter Tyrrell-Ford 53 Moottori 14 Kesk. 28 John Watson Penske-Ford 51 Moottori 13 Kesk. 35 Arturo Merzario March-Ford 36 Vaihdelaatikko 18 Kesk. 5 Mario Andretti Lotus-Ford 34 Vaihdelaatikko 9 Kesk. 4 Patrick Depailler Tyrrell-Ford 25 Ulosajo 3 Kesk. 9 Vittorio Brambilla March-Ford 21 Jousitus 6 Kesk. 34 Hans Joachim Stuck March-Ford 16 Vaihdelaatikko 17 Kesk. 10 Ronnie Peterson March-Ford 11 Voimansiirto 16 Kesk. 30 Emerson Fittipaldi Fittipaldi-Ford 3 Voimansiirto 19 DNQ 18 Brett Lunger Surtees-Ford DNQ 32 Loris Kessel Brabham-Ford DNQ 25 Emilio Zapico Williams- Ford DNQ 33 Emilio de Villota Brabham-Ford DNQ 24 Harald Ertl Hesketh-Ford DNQ 31 Ingo Hoffmann Fittipaldi-Ford Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: James Hunt – 1.18,52 *Nopein kierros: Jochen Mass – 1.20,93 kierroksella 52 *Kuusipyöräinen Tyrrell P34 teki debyyttinsä tässä kilpailussa Patrick Depaillerin ohjauksessa. Hänen tallikaverinsa Jody Scheckter ajoi vielä nelipyöräisellä autolla. *Gunnar Nilssonin ensimmäinen piste -ja palkintosija ==Lähteet== Luokka:Formula 1 -kausi 1976 1976 Luokka:Madridin itsehallintoalueen urheilu
Mustasiipiluri

Mustasiipiluri (Eos cyanogenia) on punalurien sukuun kuuluva kaijalaji. == Koko ja ulkonäkö == Linnun pituus on noin 30 cm. Aikuisen linnun höyhenpuku on yleisväriltään punainen ja musta. Pään sivuilla on iso sinivioletti laikku. Nokka on oranssinpunainen, iiris punainen ja koivet tummanharmaat. Nuorella linnulla pään, kaulan ja vatsapuolen punaisessa violetinmustia täpliä. Sukupuolet ovat samannäköisiä.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Mustasiipiluri esiintyy Uuden-Guinean länsiosan Papuan Geelvinkinlahden saarilla (Biak, Numfoor, Manim ja Mios Num). Mustasiipilurin esiintymisalue on pieni ja rajallinen. Kanta on pienentynyt häkkilintupyynnin ja metsien hakkuiden seurauksena. Koska kannan suuruutta ei ole mitattu, ei voida tarkalleen ilmaista sen uhanalaisuutta. == Elinympäristö == Mustasiipilurit elävät alavien maiden metsissä sekä istutusmetsiköissä noin 200 metrin korkeuteen, harvoin 460 metrin korkeuteen asti. Parvet yöpyvät kookospalmumetsiköissä. == Lisääntyminen == Ilmeisesti laji on yksiavioinen. Pesintä tunnetaan puutteellisesti. == Ravinto == Mustasiipilurit liikkuvat parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä ja hedelmiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Punalurit
LiigaEura

LiigaEura oli Eurassa toiminut naisten lentopalloseura. Se perustettiin vuonna 2000 omaksi seurakseen Euran Raikun lentopallojaoksesta. LiigaEura pelasi koko historiansa ajan Lentopallon Mestaruusliigassa. Kauden 2013–2014 päätteeksi seura putosi pääsarjasta ja lopetti toimintansa huhtikuussa 2014 taloudellisten vaikeuksien vuoksi. == Lähteet == == Aiheesta muualla == *LiigaEuran kotisivut Luokka:Entiset suomalaiset lentopalloseurat Luokka:Euralaiset urheiluseurat
Kuhankeittäjät

Kuhankeittäjät (Oriolidae) on heimo pienenkokoisissa varpuslinnuissa. Niitä löytyy luonnonvaraisina Euroopasta, Afrikasta ja Aasiasta. Kuhankeittäjät ovat värikkäitä lintuja, ja ne elävät ainoastaan trooppisilla alueilla, lukuun ottamatta kuhankeittäjää, joka elää viileämmilläkin alueilla. Kuhankeittäjiin kuuluu 4 sukua ja 35 lajia. Suurin suku on kuhankeittäjien suku, johon kuuluu 28 lajia. ==Suvut ja lajit== ===Kuhankeittäjät Oriolus=== * Afrikankuhankeittäjä Oriolus auratus * Akasiakuhankeittäjä Oriolus larvatus * Borneonkuhankeittäjä Oriolus hosii * Burmankuhankeittäjä Oriolus tenuirostris * Burunkuhankeittäjä Oriolus bouroensis * Filippiinienkuhankeittäjä Oriolus steerii * Guineankuhankeittäjä Oriolus nigripennis * Halmaherankuhankeittäjä Oriolus phaeochromus * Hopeakuhankeittäjä Oriolus mellianus * Huilukuhankeittäjä Oriolus brachyrhynchus * Huppukuhankeittäjä Oriolus xanthornus * Intiankuhankeittäjä Oriolus kundoo * Kastanjakuhankeittäjä Oriolus traillii * Kuhankeittäjä Oriolus oriolus * Luzoninkuhankeittäjä Oriolus isabellae * Munkkikuhankeittäjä Oriolus monacha * Naamiokuhankeittäjä Oriolus chinensis * Naukukuhankeittäjä Oriolus cruentus * Ohjaskuhankeittäjä Oriolus albiloris * Oliivikuhankeittäjä Oriolus sagittatus * Papuankuhankeittäjä Oriolus szalayi * Pikkukuhankeittäjä Oriolus xanthonotus * Sammalkuhankeittäjä Oriolus chlorocephalus * Sãotoménkuhankeittäjä Oriolus crassirostris * Savannikuhankeittäjä Oriolus percivali * Seraminkuhankeittäjä Oriolus forsteni * Timorinkuhankeittäjä Oriolus melanotis * Viherkuhankeittäjä Oriolus flavocinctus ===Piopiot Turnagra=== * Eteläsaarenpiopio Turnagra capensis * Pohjoissaarenpiopio Turnagra tanagra ===Pitohuit Pitohui=== * Myrkkypitohui Pitohui dichrous * Parvipitohui Pitohui kirhocephalus ===Viikunansyöjät Sphecotheres=== * Australianviikunansyöjä Sphecotheres vieilloti * Viikunansyöjä Sphecotheres viridis * Wetarinviikunansyöjä Sphecotheres hypoleucus == Lähteet == Luokka:Kuhankeittäjät Luokka:Seulonnan keskeiset artikkelit
Botnia-halli

Botniahalli on monitoimihalli Mustasaaressa. Hallia hallinnoi Vaasanseudun Areenat Kuntayhtymä (Vaasanseudun Urheiluhallit perustettu 1995), jonka omistavat Vaasa ja Mustasaari. Kuntien omistusosuudet ovat 50-50%. Botniahalli otettiin käyttöön vuonna 1997. Botniahalli on yhteispinta-alaltaan Suomen suurin yleisurheilu-, palloilu- ja monitoimihalli. Halli on pinta-alaltaan 16 000 neliötä ja korkeutta sillä on 20,5 metriä. Hallissa on erilaisia kokous- ja ryhmätyötiloja sekä kahvio- ja ravintolatiloja. Urheilusuoritustiloja hallissa ovat muun muassa 4x400m mondo-pinnoitettu juoksurata, hyppy-ja heittosuorituspaikat, salibandykenttiä, sulkapallokenttiä, täysimittainen keinonurmikenttä talvella (uusittu 2016), 64x100m ulkona sijaitseva lämmitettävä tekonurmikenttä ja jumppa- ja kuntosalit ja testilaboratorio. Urheilutapahtumien lisäksi Botniahallissa järjestetään runsaasti erilaisia isoja yleisötilaisuuksia, messuja, myyjäisiä, vuositapahtumia ja yritystilaisuuksia. Botniahallissa on käytössä useita energiatehokkaita ja ekologisia ratkaisuja. Botniahallia lämmitetään läheiseltä Stormossenilta hankittavalla biokaasulla ja hallin valaistus uusittiin vuonna 2015 modernilla led-teknologialla. == Aiheesta muualla == * http://www.vaasanseudunareenat.fi * https://www.facebook.com/tervefrisk Luokka:Vaasan urheilupaikat Luokka:Mustasaaren urheilu Luokka:Mustasaaren rakennukset ja rakennelmat Luokka:Suomen urheiluhallit Luokka:Suomen jalkapallohallit Luokka:Kuntayhtymät
Eurytion

Eurytion () viittaa kreikkalaisessa mytologiassa useampaan eri hahmoon. == Ihmiset == === Fthian kuningas === Eurytion oli Fthian kuningas, Aktorin poika. Peleuksen paettua Aiginasta tapettuaan velipuolensa, hän saapui Fthiaan, jossa Eurytion puhdisti tämän teostaan ja antoi tyttärensä Antigonen tälle vaimoksi. Kalydonin metsästyksen aikana Peleus osui vahingossa keihäällään Eurytioniin surmaten tämän.Apollodoros, Bibliotheke ('Kirjasto') 3.13.1-2 (engl. käännös) === Paimen === Eurytion oli Areen ja Erytheian poika, joka vartioi Geryonin karjaa. Hänet surmasi Herakles tämän saatua tehtäväkseen Geryonin karjan varastamisen kymmenentenä urotyönään.Apollodoros, Bibliotheke ('Kirjasto') 2.5.10 (engl. käännös) === Troijalainen === Eurytion oli troijalainen jousiampuja Troijan sodan aikana.Vergilius, Aeneis v.485-544 (engl. käännös) === Argonautti === Eurytion – tai Eurydamas – oli Iroksen ja Demonassan poika; toisten lähteiden mukaan hän oli Ktimenoksen poika. Hän oli yksi argonauteista.Hyginus, Fabulae xiv (engl. käännös)Apollonios Rhodios, Argonautika 1.65-68 (engl. käännös) == Kentaurit == === Deksamenoksen tyttären kosija === Eurytion, kentauri, joka vaati Olenoksen kuningasta Deksamenosta antamaan tyttärensä – lähteestä riippuen joko Mnesimakhen,Apollodoros, Bibliotheke ('Kirjasto') 2.5.5 (engl. käännös) DeianeiranHyginus, Fabulae xxxiii (engl. käännös) tai HippolytenDiodoros Sisilialainen, Historian kirjasto 4.33.1 (engl. käännös) – itselleen puolisoksi. Pelätessään kieltäytymisen aiheuttavan väkivaltaa Deksamenos suostui, mutta Eurytionin tullessa noutamaan puolisoaan Herakles tappoi tämän. === Peirithooksen ja Hippodameian häiden vieras === Eurytion, joskus myös Eurytos, oli Peirithooksen ja Hippodameian häissä vieraana ollut kentauri, joka yritti juovuttuaan ryöstää morsiamen ja jonka Theseus siksi surmasi.Homeros, Odysseia 21.285–310 (engl. käännös)Ovidius, Muodonmuutoksia xii.210–244 (engl. käännös) == Lähteet == Luokka:Kreikkalainen mytologia Luokka:Argonautit
Lisa Raymond

Lisa Raymond (s. 10. elokuuta 1973) on yhdysvaltalainen tennispelaaja. Hänen uransa korkein sijoitus kaksinpelissä on viidestoista (20.10.1997) ja nelinpelissä ensimmäinen (12.6.2000) sija. Raymond on kuulunut naisten nelinpelin voittaneeseen pariin jokaisessa Grand Slam -turnauksessa vähintään kerran. Hänen tunnetuimmat nelinpelikumppaninsa ovat Samantha Stosur ja Rennae Stubbs, joista jälkimmäisen kanssa hän on myös seurustellut.http://www.theage.com.au/news/tennis/always-ready-for-a- serve/2006/01/06/1136387626879.html Raymond on pelannut vuoden 2004 kesäolympialaisissa Ateenassa sekä 2012 olympialaisissa Lontoossa, jossa hän voitti pronssia sekanelinpelissä. Hän on 1,65 metrin mittainen ja kotoisin Pennsylvanian osavaltiosta. == Lähteet == ==Aiheesta muualla== * Raymond WTA:n verkkosivuilla * Raymond ITF:n verkkosivuilla Luokka:Yhdysvaltalaiset tennispelaajat Luokka:Yhdysvaltalaiset olympiamitalistit Luokka:Vuonna 1973 syntyneet Luokka:Elävät henkilöt
Martina Suchá

Martina Suchá (s. 20. marraskuuta 1980 Nové Zámky) on slovakialainen tennispelaaja. Hän aloitti ammattilaisuransa vuonna 1996 ja pelasi vuoden 2004 kesäolympialaisissa Ateenassa. Hän on 1,70 metriä pitkä. Suchán korkein sijoitus naisten maailmanlistalla oli sija 37, johon hän ylsi 22. huhtikuuta 2002. Vuonna 2002 hän kuului Slovakian Fed Cupin voittaneeseen joukkueeseen. Pelaajauransa jälkeen Suchá on toiminut valmentajana. == Voittoja == Suchá voitti seuraavat WTA-turnaukset: * Moorilla Hobart International (Hobart, Australia; 2002) * Bell Challenge (Québec, Kanada; 2004) == Lähteet == Luokka:Slovakialaiset tennispelaajat Luokka:Vuonna 1980 syntyneet Luokka:Elävät henkilöt
Kaulusluri

Kaulusluri (Eos squamata) on punalurien sukuun kuuluva kaija. == Koko ja ulkonäkö == Linnun pituus on noin 27 cm. Aikuisen linnun höyhenpuvun väritys vaihtelee, tavallisin on yleisväriltään punainen ja sillä on violetinmusta kaulus, joka joillakin yksilöillä on leveä ja huomiota herättävä mutta toisilta se lähes puuttuu. Vatsa ja pyrstön alapeitinhöyhenet ovat purppuranväriset ja hartiahöyhenet himmeän purppurat mustin kärjin. Isot peitinhöyhenet ja siipisulat ovat mustakärkiset ja -reunaiset. Pyrstö on päältä purppuranpunainen ja punaruskea alta. Nokka on oranssinpunainen, iiris keltainen tai oranssi ja koivet harmaat. Nuorella linnulla alapuolen höyhenissä on voimakas purppuran sävy, siipien yläpeitinhöyhenet ovat vihertävät ja iiris on ruskea. Sukupuolet ovat samannäköisiä.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Kaulusluri esiintyy Indonesiassa Papuan länsiosan saarilla Irian Jaya Baratissa (muun muassa Maju ja Weda) sekä Pohjois-Molukeilla. Kauluslurin esiintymisalue on kooltaan 20 000–50 000 neliökilometriä, maailman populaation koko on 100 000–500 000 yksilöä ja sen kanta on elinvoimainen. == Elinympäristö == Kauluslurit elävät alavien maiden metsissä sekä istutetuissa kookospalmumetsiköissä. == Lisääntyminen == Ilmeisesti yksiavioinen. Pesintä tunnetaan puutteellisesti. == Ravinto == Kauluslurit liikkuvat parvissa ja ruokailevat enimmäkseen puiden latvuksissa, etenkin Erythrina puiden mettä ja siitepölyä syöden. Ne syövät luultavasti myös hedelmiä ja hyönteisiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Punalurit
Ternate

Ternate on Molukkeihin kuuluva pieni tulivuorisaari Indonesiassa aivan Halmaheran länsipuolella. Ennen siirtomaa-aikaa Ternatella toimi vahva ja vauras sulttaanikunta, joka hallitsi suurta osaa Molukkien saaristosta. Valtion vaurauden takasivat sen tuottamat mausteneilikat ja muskotti, joiden kauppaa Ternate käytännössä hallitsi. Laajimmillaan valtakuntaan kuului yli 72 saarta Sulawesista Uuteen-Guineaan ja Timorille saakka.http://www.asianinfo.org/asianinfo/indonesia/pro-history.htm Nykyään saarella sijaitseva Ternaten kaupunki on Pohjois-Molukkien provinssin suurin kaupunkihttp://www.indonesia-tourism.com/north-maluku/ternate_history.html . Siirtomaa-ajalla sulttaanikunta sopi kauppasopimuksen hollantilaisten kanssa ja Hollannin Itä-Intian kauppakomppania piti päämajaansa saarella vuoteen 1619 asti. Saaren väestö puhuu länsipapualaisiin kieliin kuuluvaa ternaten kieltä, joka toimii myös lingua francana suuressa osassa Halmaheraa.http://www.ethnologue.com/show_language.asp?code=tft Ternaten korkein kohta Gamalama (1 715 m) on aktiivinen kerrostulivuori, joka on purkautunut useita kertoja saaren historian aikana jopa pakottaen väestön evakkoon naapurisaarille. Viimeksi vuori on purkautunut vuonna 2003.http://www.volcano.si.edu/world/volcano.cfm?vnum=0608-06= ID Ternate.PNG|Sijainti Ternate Island.jpg == Lähteet == == Aiheesta muualla == *F.S.A. de Clercq: Ternate: The Residency and its Sultanate Vuonna 1890 ilmestyneen laajan tutkielman englanninkielinen käännös selityksineen. Luokka:Indonesian saaret Luokka:Sulttaanikunnat
Lahden kaupunginjohtaja

Lahden kaupunginjohtaja on Lahden kaupunginhallituksen esittelijä ja kuntalain mukainen kunnanjohtaja. Lahdessa siirryttiin kaupunginjohtajajärjestelmään 1930, kun viimeinen Lahden pormestari lopetti toimensa. Lahden nykyinen kaupunginjohtaja on Niko Kyynäräinen. Kyynäräinen aloitti kaupunginjohtajana tammikuussa 2024. == Lähteet == *
Kirsten Prout

Kirsten Prout (s. 28. syyskuuta 1990 Vancouver, Kanada) on kanadalainen näyttelijä. Hän on esiintynyt muun muassa televisiosarjassa Kyle XY (2006−2007), jossa hän näytteli Amanda Bloomia. Valkokankaalla Prout on esiintynyt esimerkiksi elokuvissa Elektra (2005) ja Twilight – Epäilys (2010). == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1990 syntyneet Luokka:Elävät henkilöt
Anastasija Myskina

Anastasija Andrejevna Myskina (; s. 8. heinäkuuta 1981 Moskova) on venäläinen tennispelaaja. Myskina voitti vuonna 2004 Ranskan avoimen tennisturnauksen kaksinpelin voitettuaan maannaisensa Jelena Dementjevan loppuottelussa luvuin 6–1, 6–2. WTA-turnauksissa hän on Grand Slam -voittonsa lisäksi saavuttanut yhdeksän turnausvoittoa kaksinpelissä ja viisi voittoa nelinpelissä. WTA:n maailmanlistalla hän on parhaimmillaan sijoittunut kaksinpelissä toiseksi syksyllä 2004 ja nelinpelissä 15:nneksi vuoden 2005 alkupuolella. Voittaessaan vuoden 2004 Ranskan avoimen mestaruuden Myskina voitti neljännellä kierroksella 11:nneksi sijoitetun Svetlana Kuznetsovan, puolivälierissä neljänneksi sijoitetun Venus Williamsin, välierissä seitsemänneksi sijoitetun Jennifer Capriatin ja loppuottelussa yhdeksänneksi sijoitetun Jelena Dementjevan. Vain Kuznetsova ja ensimmäisellä kierroksella Alicia Molik voittivat Myskinalta yhden erän. Tämän mestaruuden lisäksi Myskinan parhaat saavutukset Grand Slam -turnauksissa ovat pääsy puolivälieriin Yhdysvaltain avoimissa 2003 (tappio Justine Heninille), Australian avoimissa 2003 ja 2004 (tappiot Kim Clijstersille) sekä Wimbledonissa 2005 ja 2006 (tappiot Amélie Mauresmolle). Myskina osallistui olympialaisiin 2000 Sydneyssä ja 2004 Ateenassa. ==WTA-turnausvoitot kaksinpelissä (10)== {| class="wikitable" Ohje Grand Slam (1) WTA Championships (0) Porras I (2) Porras II (3) Porras III (2) Porras IV (2) Nro Pvm Turnaus Pinta Loppuotteluvastustaja Tulos 1\. 18. heinäkuuta 1999 Palermo, Italia Massa Ángeles Montolio 3–6, 7–6(3), 6–2 2\. 14. syyskuuta 2002 Bahia, Brasilia Kova Eléni Daniilídou 6–3, 0–6, 6–2 3\. 16. helmikuuta 2003 Doha, Qatar Kova Jelena Lihovtseva 6–3, 6–1 4\. 6. huhtikuuta 2003 Sarasota, Florida, Yhdysvallat Massa Alicia Molik 6–4, 6–1 5\. 28. syyskuuta 2003 Leipzig, Saksa Matto (halli) Justine Henin 3–6, 6–3, 6–3 6\. 5. lokakuuta 2003 Moskova, Venäjä Matto (halli) Amélie Mauresmo 6–2, 6–4 7\. 6. maaliskuuta 2004 Doha, Qatar Kova Svetlana Kuznetsova 4–6, 6–4, 6–4 8\. 3. kesäkuuta 2004 Ranskan avoimet, Pariisi, Ranska Massa Jelena Dementjeva 6–1, 6–2 9\. 17. lokakuuta 2004 Moskova, Venäjä Matto (halli) Jelena Dementjeva 7–5, 6–0 10\. 25. syyskuuta 2005 Kalkutta, Intia Matto (halli) Karolina Šprem 6–2, 6–2 ==Aiheesta muualla== * Luokka:Venäläiset tennispelaajat Luokka:Vuonna 1981 syntyneet Luokka:Elävät henkilöt
Matti Kautto

Kari Matti Kautto (s. 13. heinäkuuta 1951 Lahti) on suomalainen rakennusarkkitehti ja poliitikko. Hän toimi kansanedustajana kaudella 1983–1987 Hämeen läänin eteläisestä vaalipiiristä edustaen vuosina 1983–1986 SKDL:ää ja vuosina 1986–1987 Demokraattista Vaihtoehtoa. Kautto valmistui ylioppilaaksi vuonna 1971 ja rakennusarkkitehdiksi 1976 Lahden teknillisestä opistosta. Hän työskenteli rakennustyöläisenä 1971–1972. Eduskuntauransa jälkeen Kautto työskenteli vuonna 1987 suunnitteluinsinöörin viransijaisena Nastolassa ja vuosina 1988–1990 kaavasuunnittelijana Hollolassa. Vuosina 1990–2006 hän toimi osastopäällikkönä insinööritoimisto Paavo Ristola Oy:ssä Hollolassa. Kautto liittyi Suomen Kommunistiseen Puolueeseen (SKP) vuonna 1970. Hän toimi SKP:n Lahden piirijärjestön sihteerinä 1978–1983, kuului SKP:n keskuskomiteaan 1975–1988 ja oli Lahden kaupunginvaltuuston jäsen 1976–1988. Kautto edusti puolueen taistolaista oppositiota. Tultuaan erotetuksi puolueesta hän siirtyi vuonna 1986 SKP:n (yhtenäisyys) riveihin. Kautto valittiin SKP:n järjestöjen keskuskomiteaan keväällä 1986 pidetyssä edustajakokouksessa. Hän kuului myös puolueen poliittiseen toimikuntaan.SKP:n järjestöjen edustajien kokous 26.–27.4.1986 (SKP:n järjestöt 1986), s. 86, 89. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Demokraattisessa Vaihtoehdossa vaikuttaneet henkilöt Luokka:Lahden kaupunginvaltuutetut Luokka:Hämeen vaalipiiri Luokka:Suomalaiset arkkitehdit Luokka:Vuonna 1951 syntyneet Luokka:Elävät henkilöt
Vaarallinen tehtävä

Vaarallinen tehtävä () on vuonna 1996 ensi-iltansa saanut yhdysvaltalainen toimintaelokuva, joka pohjautuu 1960–1970-lukujen samannimiseen televisiosarjaan. Elokuvan on ohjannut Brian De Palma ja sen pääosaa näyttelee Tom Cruise. Elokuvalle on tehty useita jatko-osia. ==Juoni== Elokuvan pääosassa on Ethan Hunt -niminen agentti (Cruise), jota hänen oma järjestönsä epäilee vakoojaksi. Huntin on etsittävä oikea vakooja ja puhdistettava maineensa. == Näyttelijät ja roolit == == Työryhmä == *Ohjaus: Brian De Palma *Käsikirjoitus: David Koepp, Robert Towne, Steven Zaillian *Tuottajat: Paul Hitchcock, Tom Cruise, Paula Wagner *Sävellys: Danny Elfman == Lähteet == == Aiheesta muualla == * Luokka:Vuoden 1996 yhdysvaltalaiset elokuvat Luokka:Brian De Palman ohjaamat elokuvat Luokka:David Koeppin käsikirjoittamat elokuvat Luokka:Vaarallinen tehtävä -elokuvat
Katja Kassin

Katja Kassin (s. 24. syyskuuta 1979, Leipzig) on saksalainen pornonäyttelijä. Hän on toiminut myös Penthousen mallina. Hän syntyi entisen Itä-Saksan Leipzigissa vanhempiensa esikoisena ja sai myöhemmin kaksi sisarusta. Hänen ensimmäinen työpaikkansa 15-vuotiaana oli myydä jäätelöä italialaisravintolassa koulun jälkeen. Hän jatkoi tarjoilijan uraansa kuusi vuotta opiskelujensa ajan. Vuonna 2000 hän aloitti esiintymisensä paikallisten amatöörikuvaajien alastonkuvissa ja internet-sivuilla. Kolmessa vuodessa hän siirtyi esiintymään softcore-pornotuotannoissa. Kassin esiteltiin tuottaja Mark Spieglerille, jolle hän työskenteli sittemmin kolmen ja puolen vuoden ajan. Ennen muuttoaan vuonna 2004 pysyvästi Yhdysvaltoihin Kassin opiskeli Leipzigin yliopistossa. Vuoden 2006 syyskuussa Kassin allekirjoitti sopimuksen LA Direct Modelsin kanssa. Hänen ensimmäinen roolinsa Yhdysvalloissa oli vuonna 2003 elokuvassa Straight to the A 4. Tätä ennen hän oli näytellyt Euroopassa kahdessa elokuvakohtauksessa. Hän avioitui pornonäyttelijä Sledge Hammerin kanssa tammikuussa 2004. Kesäkuussa 2007 Kassin laitatti 3,5 desin silikoni-implantit rintoihinsa. ==Palkinnot== * Adam Film World Guide Award 2003: Vuoden naisesiintyjä * AVN Awards 2006: Paras yksin tehty seksikohtaus * AVN Awards 2009: Paras näkökulmaotoksella tehty seksikohtaus ==Lähteet== ==Aiheesta muualla== Luokka:Saksalaiset pornonäyttelijät Luokka:Vuonna 1979 syntyneet Luokka:Elävät henkilöt
Tanimbarinluri

Tanimbarinluri (Eos reticulata) on punalurien sukuun kuuluva kaija. == Koko ja ulkonäkö == Linnun pituus on noin 31 cm. Aikuisen linnun höyhenpuku on yleisväriltään kirkkaan punainen. Pään sivuilla on purppuransininen leveä kuvio. Pyrstö on ruskehtavan musta ja siivillä on mustia kuvioita. Nokka on punainen, iiris oranssi ja koivet harmaat. Nuoren linnun rintahöyhenissä on sinimustaa kirjailua ja siipien peitinhöyhenissä on selvät mustat täplät. Sukupuolet ovat samannäköisiä.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Tanimbarinluri esiintyy luontaisesti vain Indonesian Tanimbarisaarilla. Ihminen on siirtänyt lajia Indonesian Kai- ja Damarsaarille. Tanimbarinlurin kanta on silmälläpidettävä. Se on melko yleinen lemmikkilintu, joskaan Suomessa sitä ei tavata ollenkaan tai juuri ollenkaan. == Elinympäristö == Tanimbarinlurit elävät alavien maiden metsissä sekä istutusmetsiköissä. Lajin elintavat ovat huonosti tunnettuja. == Lisääntyminen == Ilmeisesti yksiavioinen. Pesintä tunnetaan puutteellisesti. == Ravinto == Tanimbarinlurit liikkuvat parvissa ja ruokailevat enimmäkseen puiden latvuksissa. Ne syövät ilmeisesti pääasiassa siitepölyä, mettä ja hedelmiä, ehkä myös hyönteisiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Punalurit
Caatiba

Caatiba on kunta Bahian osavaltiossa, Centro Sul Baianon suuralueella ja Vitória da Conquistan ala-alueella, Brasiliassa. Kaupungin asukasluku on 11 420 (2010) ja pinta-ala 579,137 km². Vuoteen 1961 asti Caatiba kuului Vitória da Conquistaan, jolloin siitä tuli itsenäinen kuntansa. Jalkapalloilija Ady on syntynyt Caatibassa. Caatiban naapurikunnat ovat Barra do Choça, Itambé, Planalto, Nova Canaã, Itororó ja Itapetinga. ==Lähteet== ==Aiheesta muualla== Luokka:Bahian kunnat
Katarina Srebotnik

Katarina ”Kata” Srebotnik (s. 12. maaliskuuta 1981) on slovenialainen tennispelaaja. Hän syntyi Slovenj Gradecissa maan pohjoisosassa, lähellä Itävallan rajaa. Srebotnik on pelannut olympialaisissa vuonna 2000 Sydneyssä, vuonna 2004 Ateenassa ja vuonna 2012 Lontoossa. Kaksinpelin Grand Slam -turnauksissa hän on yltänyt parhaimmillaan neljännelle kierrokselle Ranskan avoimissa vuosina 2002 ja 2008 sekä Yhdysvaltain avoimissa vuonna 2008. Grand Slam -voittoja hän on saavuttanut sekanelinpelissä sekä kerran nelinpelissä. == Menestys Grand Slam -turnauksissa == === Sekanelinpeli === Srebotnik kuului sekanelinpelin voittaneeseen pariin seuraavissa neljässä Grand Slam -turnauksissa: * Ranskan avoin tennisturnaus 1999 ** Parina Piet Norval ** Vastustajaparina Rick Leach & Larisa Neiland * Yhdysvaltain avoin tennisturnaus 2003 ** Parina Bob Bryan ** Vastustajaparina Daniel Nestor & Lina Krasnoroutskaja * Ranskan avoin tennisturnaus 2006 ** Parina Nenad Zimonjić ** Vastustajaparina Daniel Nestor & Jelena Lihovtseva * Australian avoin tennisturnaus 2011 ** Parina Daniel Nestor ** Vastustajaparina Paul Hanley & Chan Yung-jan Lisäksi hän pääsi loppuotteluun Yhdysvaltain avoimissa 2002 ja 2005, Ranskan avoimissa 2007 ja 2008 sekä Wimbledonissa 2008 pareinaan Bob Bryan, Nenad Zimonjić ja Mike Bryan. === Naisten nelinpeli === Srebotnik on ollut myös naisten nelinpelin finaalissa mukana viidesti, ja voittanut yhden mestaruuden: * Yhdysvaltain avoin tennisturnaus 2006 ** Parina Dinara Safina ** Vastustajaparina Nathalie Dechy & Vera Zvonarjova * Ranskan avoin tennisturnaus 2007 ** Parina Ai Sugiyama ** Vastustajaparina Alicia Molik & Mara Santangelo * Wimbledonin tennisturnaus 2007 ** Parina Ai Sugiyama ** Vastustajaparina Cara Black & Liezel Huber * Ranskan avoin tennisturnaus 2010 ** Parina Květa Peschke ** Vastustajaparina Serena Williams & Venus Williams * Wimbledonin tennisturnaus 2011 ** Parina Květa Peschke ** Vastustajaparina Sabine Lisicki & Samantha Stosur == Muita saavutuksia == Srebotnik suoriutui kaksinpelin voittajaksi neljässä WTA-turnauksessa: * Estoril Open (Portugali 1999) ** Vastustajana finaalissa Rita Kuti-Kis * Abierto Mexicano Telcel (Meksiko 2002) ** Vastustajana finaalissa Paola Suárez * ASB Classic (Uusi- Seelanti 2005) ** Vastustajana finaalissa Shinobu Asagoe * Nordea Nordic Light Open (Ruotsi 2005) ** Vastustajana finaalissa Anastasija Myskina ==Aiheesta muualla== * Luokka:Slovenialaiset tennispelaajat Luokka:Vuonna 1981 syntyneet Luokka:Elävät henkilöt
Lentopallon SM-liigan All-Stars -joukkue

Lentopallon SM-liigan All-Stars -joukkue on valittu vuodesta 1996. Vuodesta 1999 lähtien All-Stars joukkueessa ovat olleet mukana liberot. All-Stars joukkueen valitsevat kaikki Lentopallon SM-liigan pelaajat äänestyksellä. == Joukkueet kautta aikojen == thumb|200px|Jukka Lehtonen on valittiin All-Stars joukkueeseen 2006 ja 2007 kausina * 1996 Ilmo Natunen, Timo Parkkali, Jussi Heino, Jari Salokangas, Ady Pralea, Harri Nevalainen * 1997 Petteri Laurila, Tuomas Sammelvuo, Nisse Huttunen, Janne Heikkinen, Ako Salur, Tapio Nissi * 1998 Avo Keel, Andrei Tolotsko, Christian Strehlau, Jussi Heino, Normunds Veinbergs, Tapio Nissi * 1999 Avo Keel, Tapio Nissi, Henrik Kosonen, Normunds Veinbergs, Miika Heikkinen, Ako Salur, libero Janne Pulkkinen * 2000 Aki Riihimäki, Mika Pyrhönen, Normunds Veinbergs, Henrik Kosonen, Miika Heikkinen, Ilmars Balodis, libero Timo Tolvanen * 2001 Sami Juvonen, Salvis Cielavs, Normunds Veinbergs, Tuomas Tihinen, Harri Nevalainen, Ruslan Zhbankov, libero Timo Tolvanen * 2002 Ugis Krastins, Jari Hahl, Normunds Veinbergs, Matti Ollikainen, Anssi Vesanen, Guntis Atars, libero Tapio Kangasniemi * 2003 Ugis Krastins, Salvis Cielavs, Matti Ollikainen, Normunds Veinbergs, Anssi Vesanen, Guntis Atars, libero Timo Tolvanen * 2004 Petteri Laurila, Olli Aakula, Olli Kunnari, Eerik Jago, Guntis Atars, Juha Kattelus, libero Tapio Kangasniemi * 2005 Ugis Krastins, Olli Aakula, Saku Määttä, Juha Mäkikokko, Normunds Veinbergs, Matti Hietanen, libero Timo Tolvanen * 2006 Ugis Krastins, Marko Aho, Jukka Lehtonen, Anssi Vesanen, Tuomas Tihinen, Normunds Veinbergs, libero Tapio Kangasniemi * 2007 Aki Riihimäki, Mika Pyrhönen, Jukka Lehtonen, Saku Määttä, Antti Siltala, Enderwin Herrera, libero Tapio Kangasniemi Luokka:Suomen lentopallo Luokka:Tähdistökentälliset